ROMÂNIA

JUDEŢUL MUREŞ Vizat,

PRIMĂRIA COMUNEI Secretar general delegat,

ACĂŢARI Jozsa Ferenc

P R O I E C T D E H O T Ă R Â R E

privind aprobarea dării în folosință a unui teren de 1 mp, situat pe domeniul public al comunei Acățari, în vederea operării, întreținerii și exploatării unui Punct Local de Acces în Bandă Largă (PLABL)

Având în vedere:

-Adresa GAUSS S.R.L., împuternicită de INES GROUP S.A., prin care se solicită atribuirea în folosință a unui teren de 1 mp pe domeniul public al comunei Acățari, localitatea Corbești, pentru instalarea și exploatarea unui Punct Local de Acces în Bandă Largă (PLABL);

-Prevederile Hotărârii Guvernului României nr. 964/2002 privind atestarea domeniului public al județului Mureș și al comunelor, orașelor și municipiilor din județul Mureș, cu modificările și completările ulterioare, Anexa nr. 9 – inventarul bunurilor aparținând domeniului public al comunei Acățari;

-Referatul de aprobare al Primarului Comunei Acățari nr. 5932/2025;

-Raportul de specialitate întocmit de compartimentul de specialitate din cadrul aparatului de specialitate al Primarului nr. 5941/2025;

-Avizele comisiilor de specialitate ale Consiliului Local Acățari;

În temeiul art. 129 alin. (2) lit. b), alin. (6) lit. a) și art. 139 alin. (1) și (3) din Ordonanța de urgență nr. 57/2019 privind Codul administrativ, cu modificările și completările ulterioare;

 P r o p u n e:

Art. 1. Se aprobă darea în folosință a unui teren cu suprafața de 1 mp, identificat conform Anexei nr. 9 la H.G. nr. 964/2002, situat pe domeniul public al comunei Acățari, sat Corbești, în vederea operării, întreținerii și exploatării unui Punct Local de Acces în Bandă Largă (PLABL) pentru echipamente și alimentarea acestora cu energie electrică, inclusiv elementele de susținere aferente.

Art. 2. Durata dării în folosință este de 10 ani, cu posibilitatea de prelungire prin hotărârea Consiliului Local.

Art. 3. Punctul Local de Acces în Bandă Largă va consta în instalarea unui stâlp de susținere pe care vor fi montate echipamente pasive și active pentru legătura de backhaul, racordat la rețeaua națională de energie electrică și dotat cu sistemele de alimentare, ventilație, securitate și priză de împământare, conform specificațiilor tehnice depuse de solicitant.

Art. 4. GAUSS S.R.L., în calitate de împuternicit al INES GROUP S.A., are obligația:
a) să respecte toate normele legale privind siguranța construcțiilor, sănătatea și

securitatea persoanelor;

b) să asigure întreținerea și funcționarea corespunzătoare a echipamentelor montate;

c) să readucă terenul la starea inițială la încetarea folosinței.

Art. 5. Prezenta hotărâre se comunică:

* Instituției Prefectului – Județul Mureș;
* GAUSS S.R.L.

 Primar,

 Osvath Csaba

 ROMÂNIA,

JUDEŢUL MUREŞ

PRIMĂRIA COMUNEI ACĂŢARI

Tel/Fax: 0265 333112, 0265 333298; e-mail: acatari@cjmures.ro, www.acatari.ro

 Nr. 5987 / 11 septembrie 2024

**REFERAT DE APROBARE**

privind aprobarea dării în folosință a unui teren de 1 mp, situat pe domeniul public al comunei Acățari, în vederea operării, întreținerii și exploatării unui Punct Local de Acces în Bandă Largă (PLABL)

 Subsemnatul, Osvath Csaba, Primarul Comunei Acățari, județul Mureș, în temeiul art. 129 alin. (2) lit. b) și alin. (6) lit. a), precum și art. 139 alin. (1) din Ordonanța de Urgență nr. 57/2019 privind Codul administrativ, supun spre dezbatere și aprobare Consiliului Local al Comunei Acățari Proiectul de hotărâre privind darea în folosință a unui teren de 1 mp, aparținând domeniului public al comunei, identificat conform Anexei nr. 9 la H.G. nr. 964/2002, pentru instalarea, întreținerea și exploatarea unui Punct Local de Acces în Bandă Largă (PLABL).

Necesitatea adoptării proiectului derivă din solicitarea GAUSS S.R.L., împuternicită de INES GROUP S.A., în vederea implementării proiectului „Asigurarea accesului la internet broadband în județele Mureș, Harghita, Suceava și Botoșani”.
Punctul de acces va permite îmbunătățirea conectivității la internet în localitatea Corbești, asigurând un beneficiu comunității prin accesul la servicii moderne de comunicații electronice.

Având în vedere caracterul de utilitate publică și faptul că terenul este identificat în inventarul bunurilor ce aparțin domeniului public al comunei, se impune aprobarea hotărârii.

 Primar,

 Osvath Csaba

ROMÂNIA,

JUDEŢUL MUREŞ

PRIMĂRIA COMUNEI ACĂŢARI

Tel/Fax: 0265 333112, 0265 333298; e-mail: acatari@cjmures.ro, www.acatari.ro

 Nr. 5991 / 11 septembrie 2024

RAPORT DE SPECIALITATE

privind aprobarea dării în folosință a unui teren de 1 mp, situat pe domeniul public al comunei Acățari, în vederea operării, întreținerii și exploatării unui Punct Local de Acces în Bandă Largă (PLABL)

În conformitate cu prevederile art. 136 alin. (4) din Constituția României, bunurile proprietate publică sunt inalienabile și pot fi date în administrare, concesionate sau închiriate, în condițiile legii.

Potrivit H.G. nr. 964/2002 privind atestarea domeniului public al județului Mureș și al comunelor, orașelor și municipiilor din județul Mureș, **terenul în suprafață de 1 mp** solicitat face parte din domeniul public al Comunei Acățari, fiind înscris în Anexa nr. 9 – Inventarul bunurilor aparținând domeniului public al comunei.

Solicitantul **GAUSS S.R.L., împuternicit de INES GROUP S.A.**, a adresat Consiliului Local cererea de atribuire a terenului, pentru o perioadă de **10 ani**, necesară instalării și exploatării unui **Punct Local de Acces în Bandă Largă (PLABL)**.
Acesta constă în montarea unui stâlp de susținere echipat cu elemente pasive și active pentru legătura de backhaul, alimentare electrică, priză de împământare, ventilație și securitate. Echipamentul nu emite radiații și respectă normele de siguranță.

**Motivația propunerii:**

* Creșterea nivelului de digitalizare și acces la internet broadband pentru locuitorii comunei;
* Îmbunătățirea infrastructurii de comunicații electronice la nivel local;
* Lipsa unui impact negativ asupra domeniului public (suprafață foarte redusă – 1 mp);
* Beneficiul comunității prin creșterea accesului la servicii publice digitale, educație online, comerț electronic etc.

În baza celor prezentate, **se propune adoptarea proiectului de hotărâre** privind aprobarea folosirii terenului de 1 mp în scopul arătat mai sus.

 Secretar general delegat,

 Fulop Robert